**Ενημέρωση για τον τρόπο εγγραφής δικηγόρων και ασκουμένων στους δικαιούμενους τηλεκατάρτισης (voucher),**

Επειδή πάρα πολλοί συνάδελφοι μας ερωτούν ως προς την δυνατότητα συμπλήρωσης των εγγράφων στο σύστημα ΕΡΓΑΝΗ για την υποβολή αίτησης υπαγωγής στο πρόγραμμα τηλεκατάρτισης ( Voucher) πως προκύπτει η ιδιότητα του δικηγόρου και αν απαιτείται η εγγραφή ΚΑΔ, ΑΦΜ ή άλλου στοιχείου για την αποδοχή από το πληροφοριακό σύστημα του υπουργείου, επιθυμούμε να σας ενημερώσουμε  ότι από τις αρχές της εβδομάδος, η Ολομέλεια των Προέδρων των Δικηγορικών Συλλόγων της χώρας, έχει αποστείλει στο σύστημα « ΕΡΓΑΝΗ», όλα τα μητρώα των δικηγορικών συλλόγων και ασκουμένων, με τους εγγεγραμμένους μέχρι τις 7/4 .

Έτσι, με την αναγραφή μόνον του ΚΑΔ ή του ΑΦΜ (αν κάποιος δεν έχει ΚΑΔ) εγγεγραμμένου στους δικηγορικούς συλλόγους δικηγόρου η ασκούμενου, το σύστημα , μπορεί να κάνει έλεγχο από τους καταλόγους που έχουν αποσταλεί, αν το συγκεκριμένο ΑΦΜ, αντιστοιχεί σε δικηγόρο-μέλος Δικηγορικού Συλλόγου ή ασκούμενο.

Γι αυτό και αρκεί η αναγραφή του προσωπικού ΑΦΜ στο σχετικό πεδίο ώστε το σύστημα να τον πιστοποιήσει αυτόματα ως δικαιούχο τηλεκατάρτισης.

**ΠΑΛΑΙΟΙ ΚΑΔ**

      Όσοι δικηγόροι εμφανίζονται με παλαιό, ή δευτερεύοντα ΚΑΔ στην προσωποποιημένη πληροφόρηση στο taxisnet μπορούν σε επικοινωνία με την ΑΑΔΕ να αλλάξουν τον ΚΑΔ και να ζητήσουν να μπει ο νέος κύριος ΚΑΔ.

Διαδικασία: Επικοινωνείτε με την αρμόδια ΔΟΥ στα τηλ που είναι αναρτημένα για την περίοδο αυτή στην ιστοσελίδα της ΑΑΔΕ. Η αλλαγή ΚΑΔ γίνεται με την αποστολή έντυπου Μ2 με ηλεκτρονικό ταχυδρομείο. Ως χρόνο αλλαγής θα βάλετε πριν της 20/3/2020 βάσει της ΠΝΠ. Συνήθως η αλλαγή γίνεται σε μια ημέρα.

      Εναλλακτικά προκειμένου να προχωρήσει η αίτηση συμμετοχής στο πρόγραμμα τηλεκπαίδευσης μπορεί να επιλεγεί η διαδικασία που αφορά σε ασκούμενους χωρίς έναρξη στην εφορία-εταίρους δικηγορικών εταιρειών - έμμισθους με κλειστά βιβλία και να ολοκληρωθεί η εγγραφή μόνο με το ΑΦΜ  που έχει αποσταλεί στο ΕΣΠΑ από το ΔΣΑ , αντί για τον ΚΑΔ.